hotchpotch/miracl-hf-unified huggingface dataset:
সালমা খাতুন (ট্রেন চালক)
সালমা খাতুন (জন্ম: ১ জুন, ১৯৮৩) বাংলাদেশের প্রথম নারী ট্রেন চালক। ২০০৪ সালে বাংলাদেশ রেলওয়েতে সহকারী চালক হিসেবে যোগদানের মাধ্যমে তিনি দেশের প্রথম নারী হিসেবে ট্রেন চালনা পেশায় আসেন ।
টাঙ্গাইল জেলার ভূঞাপুরের অর্জুনা গ্রামে জন্ম গ্রহণ করেন (১৯৮৩)।
অর্জুনা মুহসীন উচ্চ বিদ্যালয় থেকে এসএসসি (২০০০) এবং কুমুদিনী সরকারি কলেজ থেকে প্রথম বিভাগে এইচএসসি পাস করেন (২০০২)। জগন্নাথ বিশ্ববিদ্যালয় কলেজে প্রাণিবিজ্ঞান বিভাগে ভর্তি হন।কবি নজরুল সরকারি কলেজ থেকে ২০১৫ সালে মাস্টার্স করেছেন সালমা। এর আগে বিএসএস ডিগ্রি ও বিএড কোর্স সম্পন্ন করেছেন। প্রচলিত পেশার বাইরে সালমা খাতুন নিজের ইচ্ছাতেই ট্রেন চালক হিসেবে কাজ শুরু করেন। 
২০০৪ সালে তার কর্মজীবনের সূচনা হয় সহকারী লোকোমাস্টার হিসেবে। বাংলাদেশে রেলওয়েতে এখন আরও অন্তত ১৫ জন নারী ট্রেন চালক থাকলেও এর সূচনা হয়েছিলো সালমা খাতুনের মাধ্যমেই। এখন মূল চালকের সহকারী হিসেবে থাকলেও আর কিছুদিন পরেই পূর্ণাঙ্গ চালক হিসেবে তিনি একাই চালাবেন আন্ত:নগর ট্রেন। একজন সহকারী চালককে পূর্ণাঙ্গ চালক হতে দশ বছরেরও বেশি সময় লাগে। কারণ শুধু ট্রেন চালানোই নয় তাদের শিখতে হয় যান্ত্রিক ও কারিগরি অনেক বিষয়ও।
কৃষক বাবা বেলায়েত হোসেন ও গৃহিনী মা তাহেরা খাতুনের ৫ সন্তানের মধ্যে চতুর্থ সালমা খাতুনের জন্ম টাঙ্গাইলে ১৯৮৩ সালের ১লা জুন।তার আরও তিন ভাই ও এক বোন রয়েছে। ব্যক্তিগত জীবনে বিবাহিত সালমা খাতুনের স্বামী জজকোর্টে কাজ করেন।
দুর্গা বড়ো
দুর্গা বড়ো () হ'ল ১৯৮৭ সালের ২৮ জানুয়ারি তারিখে অসমের কোকড়াঝাড়ে জন্মগ্রহণ করা একজন ফুটবল খেলোয়াড়। তিনি ইন্ডিয়ান সুপার লীগে নর্থ ইস্ট ইউনাইটেড এফ সির হয়ে ফরওয়ার্ড স্থানে খেলেন। এছাড়াও তিনি আই-লীগে শিলং লাজঙের হয়ে খেলেন।
কোকরাঝাড় শহর থেকে ৬ কিলোমিটার ভিতরে "গেন্দ্রাবিল" নামে একটি ছোট গ্রামে জন্মগ্রহণ করেন ও বড় হন। পিতার নাম সুন্দরসিং বড়ো ও মাতার নাম ফুলশ্রী বড়ো। দুর্গার সাথে বাড়ির অন্যান্য সন্তানদের ছোটবেলা থেকে খেলাধূলার প্রতি আগ্রহ ছিল। তাঁর জ্যেষ্ঠ ভাই রাজেন্দ্র বড়ো তিনবার সুব্রত কাপ খেলার সাথে, ভগ্নী প্রতিমা বড়োও রাষ্ট্রীয় পর্যায়ে আর্চারীতে যথেষ্ট সুনাম অর্জন করেছেন। কনিষ্ঠ ভাই কপিল বড়ো গোয়া ফুটবল একাডেমীতে ফুটবল প্রশিক্ষণ গ্রহণ করেছেন।
ছোট অবস্থাতেই তিনি ফুটবল খেলা আরম্ভ করেন, কিন্তু তাঁর প্রথম বড় প্রতিযোগিতা ছিল ১৯৯৯ সালের সুব্রত কাপ, যেখানে তিনি ১৪-অনূর্ধ্ব শাখায় কোকরাঝাড় HNMP স্কুলের হয়ে অংশগ্রহণ করেন। তিনি অসমের হয়ে ১৪-অনূর্ধ্ব ও ১৬-অনূর্ধ্ব শাখার সুব্রত কাপে খেলা ছাড়াও ২০০২ ও ২০০৩ সালের ১৬-অনূর্ধ্ব ভারতীয় শিবিরেও অংশগ্রহণ করেছিলেন।
দুর্গা বড়ো ২০০৯-১০ বর্ষে চার্চিল ব্রাদার্সের হয়ে আই লীগে আত্মপ্রকাশ করেন।
২০১২ সালের জুলাইতে দুর্গা বড়ো মুম্বাইর নবগঠিত ফুটবল ক্লাব র (প্রশিক্ষক - বিমল ঘোষ) সাথে চুক্তিবদ্ধ হন। ২০১৩ সালের ২৪ এপ্রিল তারিখে আই-লীগের দ্বিতীয় ডিভিসনের অন্তিম রাউণ্ডে র বিরুদ্ধে টাইগার্স ১-৩ ব্যবধানে পরাস্ত হয়, যেখানে টাইগার্সের হয়ে একমাত্র গোলটো ছিল দুর্গা বড়োর। ২৭ এপ্রিল অন্তিম খেলায় তিনি র বিরুদ্ধে ইনজুরী-টাইমে গোল দেন ও টাইগার্স ৩-৫ ব্যবধানে পরাজিত হয়।
২০১৪ সালে মুম্বাই টাইগার্স এফ সি বন্ধ হয় ও সেই বছরের ৬ ফেব্রুবারী তারিখে শিলং লাজঙ মুম্বাই টাইগার্সের থেকে ঋণ হিসাবে দুর্গা বড়োর সাথে চুক্তিবদ্ধ হয়।
ইণ্ডিয়ান সুপার লীগর গুয়াহাটি ফ্রেন্সাইজি নর্থ ইস্ট ইউনাইটেড দল লীগের প্রারম্ভিক বর্ষের (২০১৪) জন্য বড়োর সাথে চুক্তিবদ্ধ হয়। এই বর্ষের ২৭ নভেম্বর তারিখে দলের বিরুদ্ধে খেলার ১০ মিনিটে তিনি এই লীগে নিজের প্রথম গোল দেন।
নাদিয়া শারমীন
নাদিয়া শারমীন একজন বাংলাদেশী সাংবাদিক যিনি সাহসিকতার জন্য ২০১৫ সালে যুক্তরাষ্ট্রের পররাষ্ট্র দপ্তরের ‘সাহসী আন্তর্জাতিক নারী’ (ইন্টারন্যাশনাল উইমেন অব কারেজ অ্যাওয়ার্ড-আইডব্লিউওসি) অর্জন করেন।
ছাত্রজীবনের স্বপ্নকে পূরণ করতে নাদিয়া ২০০৯ সালে বাংলাদেশ সংবাদ সংস্থায় যোগ দেন এবং অপরাধ সাংবাদিক হিসেবে কর্মজীবন শুরু করেন।
২০১৩ সালে একুশে টেলিভিশনে কাজ করার সময়ে শারমীন ইসলাম পন্থীদের একটি র‍্যালী কভার করার সময়ে হেফাজতে ইসলাম বাংলাদেশ এর কিছু কর্মীদের আক্রমণের শিকার হন। উন্মুক্ত স্থানে নারী পুরুষের অবাধ মেলামেশা বন্ধ, নাস্তিকদের শাস্তি, নারীদের হিজাব পরিধান সহ আরো কিছু ধর্মীয় দাবীর প্রেক্ষিতে মিছিলের আয়োজন করা হয়।
৫০/৬০ জনের একটি দল শারমীনকে পানির বোতল এবং ইটের টুকরো নিয়ে ধাওয়া করে। সে পড়ে গেলো আক্রমণকারীরা তাকে কিল ঘুষি মারতে থাকে। অন্যান্য পুরুষ রিপোর্টার এবং ক্যামেরাম্যান তাকে সাহায্যের জন্য এগিয়ে গেলে আক্রমনকারীদের আক্রমনের শিকার হয়। শারমীনকে ঢাকা মেডিকেল কলেজে নিয়ে যাওয়া হয়, সেখান থেকে বংগবন্ধু মেডিকেল কলেজে নিয়ে যাওয়া হয়। ঐদিনের মধ্যেই থানায় মামলা করা হয় কিন্তু কাউকেই গ্রেফতার করা হয়নি। ২০১৩ সালের জুলাইয়ে মানবাধিকার সংগঠন হিউম্যান রাইটস এবং পিস ফর বাংলাদেশ শারমীনের পক্ষে আদালতের শরণাপন্ন হয়। আদালত দোষীদের অবিলম্বে গ্রেফতার এবং দেশে কিংবা দেশের বাইরে শারমীনের মেডিকেল খরচ বহনের জন্য সরকারকে আদেশ দেয়। যদিও শেষ পর্যন্ত মামলায় কেউ গ্রেফতার হয়নি।
সেরে ওঠার পরে শারমীন অন্য একটি সংবাদ সংস্থায় ক্রাইম রিপোর্টার হিসেবে কাজ শুরু করেন। বর্তমানে তিনি একাত্তর টিভিতে কাজ করছেন।
নাজমা চৌধুরী
নাজমা চৌধুরী একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের উইমেন অ্যান্ড জেন্ডার স্টাডিজ বিভাগের প্রতিষ্ঠাতা। ১৯৯৬ সালে বাংলাদেশের তত্ত্বাবধায়ক সরকারের উপদেষ্টা হিসেবেও দায়িত্ব পালন করেছেন। ২০০৮ সালে একুশে পদক পেয়েছেন এই প্রবীণ শিক্ষাবিদ।
১৯৪২ সালের ২৬ ফেব্রুয়ারি সিলেটে জন্ম নেয়া অধ্যাপক ড: নাজমা চৌধুরী ছিলেন তার বাবা চৌধুরী ইমামুজ্জামান ও আমিরুন্নেসা খাতুনের তৃতীয় সন্তান। তার শিক্ষাজীবন শুরু হয়েছিলো ভারতের আসামে। পরে পিতার কর্মস্থল পরিবর্তনের কারণে ঢাকা ও রাজশাহীতে স্থানান্তর হয় তাদের পরিবার।
নাজমা চৌধুরী স্কুল জীবন কেটেছে ঢাকা ও রাজশাহীতে। পূর্ব পাকিস্তান মাধ্যমিক শিক্ষা বোর্ডে মেয়েদের মধ্যে অষ্টম স্থান পেয়েছিলেন তিনি। পরে হলিক্রস কলেজ থেকে এইচএসসি পাশ করেন এবং মেধা তালিকায় তার অবস্থান ছিলো নবম।
পরে ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন।
১৯৬৩ সালে ঢাকা বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসেবে কর্মজীবন শুরু করেন নাজমা চৌধুরী। ১৯৬৬ সালে কমনওয়েলথ স্কলারশিপ নিয়ে ইউনিভার্সিটি অফ লন্ডনে যান পিএইচডি করতে এবং পিএইচডি শেষে ১৯৭২ সালে দেশে ফিরে আসেন। ১৯৮৪ সাল থেকে পরবর্তী তিন বছর রাষ্ট্রবিজ্ঞান বিভাগের সভাপতির দায়িত্ব পালন করেন এবং বিভাগে নারীর ক্ষমতায়ন ও উন্নয়ন বিষয়ক নানা কোর্স অন্তর্ভুক্ত করেন।
১৯৮৮ সালে ভিজিটিং স্কলার হিসেবে ফুলব্রাইট স্কলারশিপ নিয়ে মিনেসোটা বিশ্ববিদ্যালয়ে যান তিনি।
পরে ২০০০ সালে তিনি প্রতিষ্ঠা করেন উইমেন অ্যান্ড জেন্ডার স্টাডিজ বিভাগ প্রতিষ্ঠার পর তিনি বিভাগীয় সভাপতির দায়িত্ব পালন করেন। অবসরের পর ঢাকা বিশ্ববিদ্যালয়ের ইমিরেটাস অধ্যাপক হিসেবেও দায়িত্ব পালন করেছেন।
এর আগে ১৯৭৮ ও ১৯৮৬ সালে তিনি বাংলাদেশ প্রতিনিধি দলের সদস্য হিসেবে জাতিসংঘ সাধারণ পরিষদ অধিবেশনে যোগ দেন। এছাড়া তিনি বেলগ্রেডে ইউনেস্কো সাধারণ সম্মেলন এবং নাইরোবি ও বেইজিংয়ে বিশ্ব নারী সম্মেলনেও অংশ নিয়েছেন।
নাজমা চৌধুরী ১৯৯৬ সালে বাংলাদেশের তত্ত্বাবধায়ক সরকারের উপদেষ্টা হিসেবে কাজ করেছেন। এসময় তিনি মহিলা ও শিশু বিষয়ক মন্ত্রণালয়, সমাজকল্যাণ মন্ত্রণালয় এবং শ্রম ও কর্মসংস্থান মন্ত্রণালয়ের দায়িত্বে ছিলেন।
ইয়েল বিশ্ববিদ্যালয় থেকে নাজমা চৌধুরী ও বারবারা নেলসন সম্পাদিত "উইমেন অ্যান্ড পলিটিক্স ওয়ার্ল্ডওয়াইড" প্রকাশিত হয়েছে ১৯৯৪ সালে। বইটি ভিক্টোরিয়া চাক পুরস্কার অর্জন করে।
নাজমা চৌধুরী ব্যক্তিগত জীবনে বিবাহিত এবং তার স্বামী মাইনুর রেজা চৌধুরী বাংলাদেশের সাবেক প্রধান বিচারপতি। তারা ১৯৬১ সালে বিবাহ বন্ধনে আবদ্ধ হন এবং এই দম্পতির দুটি সন্তান রয়েছে। মাইনুর রেজা চৌধুরী ২০০৪ সালে মারা যান।
নিলুফার জাফর
নিলুফার জাফর উল্লাহ (জন্ম: ৬ জুন, ১৯৪৯) একজন বাংলাদেশী রাজনীতিবিদ। রাজনৈতিক জীবনে তিনি বাংলাদেশ আওয়ামী লীগ এর সদস্য্ ছিলেন। তিনি বাংলাদেশের জাতীয় সংসদ-এর সম্মানিত সদস্য ছিলেন। ২০১৬ সালে পানামা পেপার্সে তার নাম ছিলো।
নিলুফার জাফর অত্যন্ত মেধাবী ছাত্রী ছিলেন। তিনি সকল পরীক্ষায় সফল ভাবে কৃতকার্য হন। উচ্চতর শিক্ষায় তিনি কৃষিতে স্নাতক ডিগ্রী অর্জন করেন।
তিনি পেশায় গৃহিণী হলেও রাজনীতিতেও সক্রিয় ছিলেন। নির্বাচনী এলাকা নম্বর ২১৪, ফরিদপুর-৪ আসন থেকে নির্বাচিত হয়ে তিনি জাতীয় সংসদ সদস্য হন।
রুনা ইসলাম
রুনা ইসলাম (জন্ম: ১০ ডিসেম্বর, ১৯৭০) একজন বাংলাদেশী বংশোদ্ভূত লন্ডন ভিত্তিক ব্রিটিশ ভিজুয়াল শিল্পী ও চলচ্চিত্র নির্মাতা। তিনি ২০০৮ সালে টার্নার পুরস্কারের জন্য মনোনীত প্রার্থী ছিলেন। তিনি প্রধানত তার চলচ্চিত্রের কাজের জন্য পরিচিত।
রুনা ইসলাম বাংলাদেশের ঢাকা জেলায় জন্মগ্রহণ করেন এবং মাত্র তিন বছর বয়সে লন্ডনে স্থানান্তরিত হন। ১৯৯৭ থেকে ১৯৯৮ পর্যন্ত আমস্টারডামে তিনি "Rijksakademie van Beeldende Kunsten" আর্ট স্কুলে অধ্যয়নত ছিলেন। ১৯৯৯ সালে রুনা ইসলাম বিকশিত ইস্ট-ইন্টারন্যাশনাল প্রদর্শনীতে, যা পিটার ডইগ এবং রায় আরদিন দ্বারা নির্বাচন করা হয়েছিল। তিনি লন্ডনের রয়্যাল আর্ট অব কলেজে থেকে ২০০৪ সালে মাস্টার্স ডিগ্রী সম্পূর্ণ করেন।
রুনা ইসলাম জঁ-লুক গদারের মতো ইউরোপীয় শিল্পীদের দ্বারা অনুপ্রাণিত হয়েছেন।
২০০৮ সালে রুনা ইসলাম ২০০৮ টার্নার পুরস্কারের জন্য মনোনীত হয়েছিলেন।
সুজানা আনসার
সুজানা আনসার জন্ম ১৪ ফেব্রুয়ারী ১৯৭৮, একজন ইংরেজীভাষী সংগীতশিল্পী, অভিনেত্রী এবং টেলিভিশন উপস্থাপক। সুজানা বাংলাদেশ বংশোদ্ভূত ব্রিটিশ নাগরিক।
আনসার লন্ডনের লেটনে জন্মগ্রহণ করেন। তার বাবা মা অভিবাসী হয়ে বাংলাদেশ থেকে ইংল্যান্ড চলে যান। তার মাতা সৈয়েদা এস করিম একজন সমাজকর্মী এবং পিতা মোহাম্মাদ আন্সার উদ্দিন একজন চার্টার্ড একাউন্টেন্ট এবং ব্যবসায়ী। দুই সন্তানের মধ্যে আনসার বড়। বেংগলি ইন্টারন্যাশনাল এর প্রতিষ্ঠাতাদের মধ্যে তার মা অন্যতম। তার ছোট ভাইয়ের নাম সৈয়দ সাদি আন্সার।
সুজানা উডফোর্ড গ্রীনে বেড়ে উঠেছেন। লেখাপড়া করেছেন উরসুলিন হাই স্কুলে এবং পরে ফরেস্ট স্কুল, ওয়ালথাস্ট য়ে। সে বিএসসি করেছেন গণিত এবং বিজনেস ফাইন্যান্সে লন্ডনের কুইন মেরি বিশ্ববিদ্যালয় এবং ইউনিভার্সিটি অভ লন্ডনের ওয়েস্টফিল্ড কলেজ থেকে। তিনি চার্টার্ড সার্টিফায়েড একাউন্টেন্ট এর কিছু অংশ পাশ করেছেন।
সুজানার নানা-নানী, দাদা-দাদী মূলত ময়মনসিংহ, ব্রাম্মনবাড়িয়া এবং চাঁদপুরের অধিবাসী হলেও বর্তমানে ঢাকায় স্থায়ীভাবে বসবাস করেন। তার আন্টি দীপু মণি বাংলাদেশ সরকারের সাবেক পররাষ্ট্র মন্ত্রী ছিলেন।
পাঁচ বছর বয়স থেকে সুজানা গান করছেন। প্রথম সংগীত শিক্ষক গুলাব মুঘল চৌধুরীর কাছে তিনি হারমোনিয়াম শেখেন।
শেলিনা বেগম
শেলিনা বেগম (জন্ম ২৭ ডিসেম্বর ১৯৭৯) একজন সাংবাদিক, এশিয়ান নিউজের সম্পাদক এবং ম্যানচেস্টার ইভিনিং নিউজের চিফ বিজনেস রিপোর্টার।
শেলিনা বেগম যুক্তরাজ্যের বৃহত্তর ম্যানচেস্টারের রচডেলে জন্মগ্রহণ করেন। পড়াশোনা শুরু ফলিং পার্ক হাই স্কুল থেকে। এ লেভেল করেছেন হপউড হল কলেজে ইংরেজি, সমাজবিজ্ঞান ও ধর্মীয় শিক্ষা বিষয়ে।
তিনি এশিয়ান নিউজে জুনিয়র রিপোর্টার হিসেবে কাজ করাকালীন সিটি অফ লিভারপুল কলেজের ন্যাশনাল কাউন্সিল ফর দ্যা ট্রেনিং অফ জার্নালিস্ট (এনসিটিজে) থেকে কোর্স করেন।
মাত্র ১৯ বছর বয়সে কোন সাংবাদিকতার প্রশিক্ষণ ছাড়াই ১৯৯৯ সালের সেপ্টেম্বরে তিনি এশিয়ান নিউজে যোগ দেন। শিক্ষানবিশ সাংবাদিক হিসেবে শুরু করে থেকে শুরু করে চিফ রিপোর্টার পর্যন্ত হয়েছেন তিনি। পত্রিকার প্রথম পাতার এক্সক্লুসিভসহ এশিয়ান নিউজের ওয়েবসাইটের দায়িত্বও তিনি নিয়েছেন যার জন্য ২০০৪ সালে গার্ডিয়ান মিডিয়া গ্রুপের সেরা ওয়েবসাইটের তকমা জিতে নেন।
২০০৭ সালে ২৭ বছর বয়সে তিনি এশিয়ান নিউজের সম্পাদক হিসেবে নিযুক্ত হন। তিনি রচডেলে বাংলাদেশী এসোসিয়েশন কমিউনিটি প্রকল্পের কার্যনির্বাহী পর্ষদের প্রথম নারী সদস্য। তাঁকে লিঙ্গ / জাতি সমতা নিয়ে কাজ করে ইউরোপীয় ইউনিয়নের (ইইউ) প্রচারণায় ১০০ জন রোল মডেলের একজন হিসেবে নির্বাচিত করা হয়। তিনি কাশ্মীরের ভুমিকম্পসহ আরও বিশেষ খবরের জন্য পুরস্কারও পেয়েছেন।
ইংরেজি বাংলায় পারদর্শী শেলিনা বেগম উর্দু ও হিন্দিও বোঝেন। তিনি ব্রিটিশ বাংলাদেশী মুসলিম। বর্ণবাদ বিরোধী প্রচারণায়ও অংশ নিয়েছেন।
মাধুর্য্য বোরা
মাধুর্য বোরা ভারতের একজন অসমীয়া ট্রায়েথলন খেলোয়াড়। ২০১৩ সালে তিনি দক্ষিণ এশীয় ট্রায়েথলন চ্যাম্পিয়নশিপে রৌপ্য পদক অর্জন করেন।
স্কুলের সময় থেকেই তিনি বিভিন্ন দৌড় প্রতিযোগিতায় অংশগ্রহণ করেন। ২০০০ সালে ২০ বছর বয়সে তিনি প্রথমবার আনুষ্ঠানিক ট্রায়েথলন প্রতিযোগিতায় অংশগ্রহণ করেন। ২০০০ সাল থেকে তিনি একাদিক্রমে ১০ বছর অসমের রাজ্যিক চ্যাম্পিয়ন হয়ে ছিলেন। ২০০৯ সাল থেকে তিনি উন্নত প্রশিক্ষণের কারণে ব্যাঙ্গালোরে থাকতে শুরু করেন। ২০১২ সালের জাতীয় ট্রায়েথলন চ্যাম্পিয়নশীপে তিনি পদক অর্জন করেন। ২০১৩ সালে দক্ষিণ এশীয় ট্রায়েথলন চ্যাম্পিয়নশীপে রৌপ্য পদক লাভ করতে সক্ষম হন। তাঁর সর্বোত্তম প্রদর্শন হল ১০কে শিতানে ৩৭ ও হাফ মারাথন শিতানে ১:২৭:২৬ (কাবেরী ট্রেইল মারাথন)।
২০১৩
২০১২
২০০০-২০০৯
মঞ্জু বোরা
মঞ্জু বোরা অসমের একজন যশস্বী চলচ্চিত্র পরিচালক ও গল্পকার৷ তিনি উৎকৃষ্ট চলচ্চিত্র পরিচালনার জন্য ইতিমধ্যে বহুসংখ্যক রাষ্ট্রীয় ও আন্তর্জাতিক পুরস্কার লাভ করেছেন৷ এছাড়াও তিনি ইণ্ডিয়ান প্যানেরোমা, এই এফ এফ আই, ২০০৭, দশম মামি আন্তর্জাতিক চলচ্চিত্র উৎসব ২০০৮, থার্ড আই সপ্তম এশিয়ান চলচ্চিত্র উৎসব মুম্বাই ২০০৮, ৫৫তম জাতীয় চলচ্চিত্র পুরস্কার ২০০৭ দিল্লি (ফীচার্ড চলচ্চিত্র) ইত্যাদিতে জুরি মেম্বার হিসাবে অবদান রেখেছেন।
ম্ঞ্জু বোরা তাঁর প্রথম চলচ্চিত্র "বৈভব"-এ ১৯৯৯ সালে চলচ্চিত্র পরিচালক রূপে আত্মপ্রকাশ করেন৷ এই চলচ্চিত্রটি ২০০০ সালে অনুষ্ঠিত হওয়া ৪৭ তম জাতীয় চলচ্চিত্র উৎসবে বিচারক মণ্ডলীর বিশেষ পুরস্কার (জুরিস স্পেশাল মেনশান) লাভ করতে সক্ষম হয়৷ এছাড়া বৈভবের জন্য মঞ্জু বোরা চেন্নাইতে ১৯৯৯ সালে গ'লাপুড়ি শ্রীনিবাস শ্রেষ্ঠ নবীন পরিচালক পুরস্কার লাভ করেন৷
পরবর্তীকালে মঞ্জু বোরা "অন্য এক যাত্রা" (২০০১), "আকাশীতরার কথারে" (২০০২), "লাজ" (২০০৪), "জয়মতী" (২০০৬), "আই ক'ত নাই" ইত্যাদি চলচ্চিত্র পরিচালনা করেন৷
নাদিয়া হোসেন
নাদিয়া জামির হোসেন (জন্ম: ২৫ ডিসেম্বর ১৯৮৪) ব্রিটিশ বাংলাদেশী যিনি ২০১৫ সালের ৭ অক্টোবর বিবিসি আয়োজিত ৬ষ্ঠ ‘গ্রেট ব্রিটিশ বেক অফ’ প্রতিযোগিতার শিরোপা জিতেছেন। বর্তমানে তিনি লন্ডনের আইটিভির ‘লুস উইমেন’ অনুষ্ঠানে নিয়মিত অতিথি হিসেবে যোগ দিচ্ছেন এবং দ্য টাইমস এবং এসেনশিয়াল-এ নিয়মিত কলাম লিখছেন। পাশাপাশি বিভিন্ন টিভি-রেডিওর অনুষ্ঠানে নিয়মিত রান্না বিষয়ক অনুষ্ঠানে যোগ দিচ্ছেন। তিনি বৃটেনের দ্বিতীয় রানী এলিযাবেথের ৯০তম জন্মদিনে কেক তৈরি করেছেন।
নাদিয়া হোসেনের জন্ম লন্ডনের লুটন শহরে। তাঁর পৈতৃক বাড়ি সিলেটের বিয়ানীবাজারের মোহাম্মদপুর গ্রামে। বাবার নাম জমির আলী এবং মায়ের নাম আসমা। পরিবারে চার বোন, দুই ভাইয়ের মধ্যে নাদিয়া তৃতীয়। তাঁর স্বামীর নাম আবদাল হোসেন। এ দম্পতির তিন সন্তান।
২০১৬ সালের ২১ এপ্রিল পালিত হয়ে ব্রিটেনের রানি দ্বিতীয় এলিজাবেথের ৯০তম জন্মদিন। সেই জন্মদিনের কেক বানিয়েছেন নাদিয়া হোসেন। রানির পক্ষ থেকে আনুষ্ঠানিকভাবেই নাদিয়াকে ৯০তম জন্মদিনের কেক বানানোর অনুরোধ করা হয় নাদিয়াকে।
মনিকা ইউনুস
মনিকা ইউনুস (জন্ম ১৯৭৯) একজন বাংলাদেশী বংশোদ্ভুত মার্কিন সোপরানো সঙ্গীত শিল্পী, যিনি বিখ্যাত অপেরা দল "নিউ ইয়র্ক মেট্রোপলিটান অপেরা"সহ বিভিন্ন অপেরা এবং সঙ্গীতদলের সাথে সঙ্গীত পরিবেশন করে থাকেন। যুক্তরাষ্ট্রের দৈনিক পত্রিকা, "দ্য নিউইয়র্ক টাইমস", "চার্লসটন সিটি পেপার" এবং "পাম বিচ ডেইলি নিউজ" তার কণ্ঠের ভূয়সী প্রশংসা করেছে।
মনিকা ইউনুস ১৯৭৯ সালে বাংলাদেশের চট্টগ্রামে জন্মগ্রহণ করেন। তিনি শান্তিতে নোবেল পুরষ্কার বিজয়ী বাংলাদেশী অর্থনীতিবিদ ড. মুহাম্মদ ইউনুস এবং তার তৎকালীন স্ত্রী রাশিয়ান বংশোদ্ভুত "ভেরা ফরস্তেনকো"-এর কন্যা। মনিকার মা যুক্তরাষ্ট্রের নিউ জার্সিতে বসবাসকারী রাশিয়ান অভিবাসীর কন্যা ছিলেন। ১৯৬৭ সালে ভ্যানডারবিল্ট বিশ্ববিদ্যালয়ে অধ্যয়ন করার সময় মুহাম্মদ ইউনুসের সাথে তার পরিচয় হয় এবং ১৯৭০ সালে তারা বিবাহবন্ধনে আবদ্ধ হন। মনিকার জন্মের কিছুদিনের মধ্যেই তার পিতামাতার বিচ্ছেদ ঘটে এবং মনিকার মা মনিকাকে নিয়ে আমেরিকায় তার নিজের বাবা-মায়ের সাথে বসবাস করার জন্য ফিরে যান।
মমতাজ হুসেইন (আইনজীবী)
মমতাজ হোসেন একজন ইংরেজ উকিল এবং রেডিও উপস্থাপক। তিনি RedShift রেডিও তে Health and Healing with Mumtaz নামের অনুষ্ঠান করেন। এই অনুষ্ঠানের জন্যই তিনি বেশী পরিচিত।
কিশোর মমতাজ হোসেন আশা করতেন বড় হয়ে একজন ডাক্তার অথবা আইনজীবী হবেন।  তিনি নিজের ছেলেবেলা সম্পর্কে বর্ণনা করেছেন 'বিচক্ষণ, একাডেমিক কঠোর পরিশ্রমী শান্ত কন্যা এবং চার ভাইবোনের মধ্যে সবচেয়ে বড়" হিসেবে। তার পরিবার অনেক শিক্ষা সচেতন ছিলো। তিনি চাইলেন বিশ্ববিদ্যালয়ে আইন বিভাগে ভর্তি হতে। তার মা-বাবা এ প্রস্তাব মেনে নিলেন। তিনি নিজের যোগ্যতায় পড়াশোনা করে স্নাতক ডিগ্রী অর্জন করেন।
তিনি একটি মুসলিম পরিবারে জন্মগ্রহণ করেন। তার বাবা ১৫ বা ১৬ বছর বয়সে যুক্তরাজ্য তে চলে যান। যখন মমতাজ হোসেনের জন্ম হয়,তখন তার মায়ের বয়স ছিলো মাত্র ১৯ বছর। তার মা ছিলেন একজন শিল্পী আছে,যার কাজ প্রদর্শিত হয়েছে রয়েল অ্যাকাডেমি অব আর্ট এ।
তিনি একজন পাকিস্তানী-ইরানী বংশদ্ভুত ছেলেকে বিয়ে করেন। তার একজন মেয়ে, ইয়াসমিন (জন্ম ১৯৯৪) এবং এক ছেলে, জাহান (জন্ম ১৯৯৬) আছে। ১৯৯৮ সালে তিনি তার স্বামীকে তালাক দেন।
১৯৯২ সালে তিনি আইনজীবী হিসেবে নিজের যোগ্যতা প্রমাণ করেন। তিনি পারিবারিক আইন, বাণিজ্যিক, সিভিল মোকদ্দমা, ইচ্ছা, অপরাধ এবং ব্যক্তিগত আঘাত ইত্যাদি নিয়ে কাজ করতেন। তারপর তিনি Parabis গ্রুপ এ চলে যান এবং ব্যক্তিগত আঘাত ডিপার্টমেন্ট এ ম্যানেজার হিসেবে কাজ করেন।
অভিনয় এবং মডেলিং এ কিছু সময় কাজ করার পর, তিনি  সিভিল আইনের উপর দৃষ্টি নিবদ্ধ করেন। তার দুই সন্তান জন্ম হলে তিনি কর্মজীবন থেকে কিছুদিনের জন্য অবসরে যান। এরপর আবার ফিরে এসে তার কাজে যোগ দান করেন।
২০১০ সালে মমতাজ হোসেন তার আইনি অনুশীলন প্রায় চার বছর পর বন্ধ রাখেন। তারপর স্থানীয় রেডিও তে শো করা শুরু করেন। রেডশিট রেডীওতে তার অনুষ্ঠান Health and Healing with Mumtaz প্রচন্ড জনপ্রিয়তা লাভ করে।. একই বছর তিনি মিডিয়া ও সম্প্রচার এরিনা তে ব্যবসা উন্নয়নের কাজ শুরু করেন।
২০১২ সালের অক্টোবর মাসে তিনি Pannone এ যোগ দেন।  তিনি কানেক্ট টু ল'র একজন উকিল এবং বিজনেস ডেভেলপমেন্ট ম্যানেজার হিসেবে কাজ করেন।
২০১১ সালে মমতাজ হোসেন ম্যানচেস্টারে অন্যের ওপর প্রভাব রাখতে পারে এমন নির্বাচিত সেরা ৫০ জন নারীর মধ্যে ছিলেন।
মমতাজ হোসেন ছিলেন একজন একক মা, তিনি লন্ডন এবং ম্যানচেস্টারে বসবাস করতেন এবং সেখানেই কাজ করতেন।
মমতাজ হোসেন ১৫-১৬ বছর বয়সী মেয়েদের পরামর্শ দিতেন।
মোনালিসা বরুয়া মেহতা
মোনালিসা বরুয়া মেহতা () হলেন অসমের একজন টেবিল টেনিস খেলোয়াড়। ১৯৮৭ সালে তিনি অর্জুন পুরস্কার লাভ করেন। অর্জুন পুরস্কারে সম্মানিত মোনালিসা হলেন দ্বিতীয় অসমীয়া ও একমাত্র অসমীয়া মহিলা৷ তিনি পূর্বের ন্যাশনাল টেবিল টেনিস বিজয়ী কমলেশ মেহতার সাথে বিবাহ সূত্রে আবদ্ধ হন।
তিনি ১২ বার অসম রাজ্যিক চ্যাম্পিয়ন খেতাব দখল করেছিলেন৷ মোনালিসা ১৯৮৬ সালের সিউল এশিয়ান গেমসে ভারতকে প্রতিনিধিত্ব করেছিলেন৷
তিনি গুয়াহাটির সেন্ট মেরীজ কনভেন্ট স্কুল ও কটন কলেজের থেকে শিক্ষা গ্রহণ করেছিলেন৷ বর্তমানে তিনি মুম্বাই নিবাসী ও অয়েল ইন্ডিয়াতে কর্মরত একজন কর্মচারী।
খোদেজা খাতুন
খোদেজা খাতুন (১৫ আগস্ট ১৯১৭ - ৩ ফেব্রুয়ারি ১৯৯০) একজন বাংলাদেশী শিক্ষাবিদ, লেখক ও সমাজ কর্মী।
১৯৩৯ সালে খোদেজা ঢাকা বিশ্ববিদ্যালয় থেকে বাংলা সাহিত্যে মাস্টার্স ডিগ্রী লাভ করেন। তিনি বাংলার দ্বিতীয় মুসলিম নারী হিসেবে উক্ত ডিগ্রী লাভ করেন। ১৯৪১ সালে কোলকাতার লেডি ব্রাবোর্নি কলেজে প্রভাষক হিসেবে তিনি তার কর্মজীবন শুরু করেন। ভারত বিভাগের পরে ১৯৪৭ সালে তিনি ঢাকায় চলে আসেন।
১৯৬০ সাল থেকে তিনি ইডেন কলেজের অধ্যাপক হিসেবে দায়িত্ব পালন করেন। সেখানে আট বছর কাজ করে রাজশাহীতে চলে আসেন। সেখানে রাজশাহী সরকারী মহিলা কলেজের প্রিন্সিপাল হিসেবে চার বছর কাজ করেন।
জোবেদা খানম
জোবেদা খানম (জন্ম:৫ মার্চ, ১৯২০ – মৃত্যু: ২৬ জানুয়ারি, ১৯৮৯) বাংলাদেশের একজন শিক্ষাবিদ এবং সাংস্কৃতিক ব্যক্তিত্ব। তিনি বাংলাদেশ শিশু একাডেমীর প্রথম পরিচালক এবং চেয়ারপার্সন তিনি ছিলেন। তিনি বাংলাদেশ মহিলা সমিতির ভাইস চেয়ারপারসন এবং চেয়ারপার্সনও ছিলেন।
১৯২০ সালের ৫ মার্চ জোবেদা খানম কুষ্টিয়া শহরের আজহারবাগে জন্মগ্রহন করেন। তার বাবার নাম খন্দকার আজহারুল ইসলাম। তিনি পেশায় স্কুল পরিদর্শক ছিলেন। তিনি তার প্রাথমিক শিক্ষা শুরু করেন তার বাড়িতে গৃহশিক্ষকের কাছে। বিয়ে করার পর তিনি কলকাতা শহরে চলে যান। যেখানে তিনি ব্যক্তিগতভাবে ম্যাট্রিক, আইএ এবং বিটি পরীক্ষায় পাশ করেন। এরপর তিনি একটি মাস্টার্স ডিগ্রী থেকে ঢাকা বিশ্ববিদ্যালয় থেকে ১৯৫০ সালে মাস্টার্স ডিগ্রী অর্জন করেন।
জোবেদা খানম বিভিন্ন ঘরানার উপন্যাস, ছোট গল্প, নাটক ও কিশোর সাহিত্য লিখেছেন।
জোবেদা আলী
জোবেদা বেগম আলী হলেন একজন ব্রিটিশ ব্যবসায়িক মহিলা । তিনি সামাজিক উদ্দৌক্তা , সিনেমা নির্মাতা এবং তিন বোনের খেয়ালের জন্য এওয়ার্ড পান ।
আলি এবং তার ছোট বোন বেড়ে ওঠেন টাওয়ার হ্যামলেট্‌স,লন্ডন,ইংল্যান্ড । তার পৈত্রিক নিবাস হল মেহেরপুর , সিলেট বিভাগ, বাংলাদেশ.
তিনি একজন মুসলিম এবং নারীবাদ কন্ঠস্বর ।
রূপা হক
রূপা আশা হক: (রাবেয়া "রূপা" আশা হক; জন্ম ২ এপ্রিল ১৯৭২)  একজন ব্রিটিশ লেবার পার্টির রাজনীতিক, লেখক এবং কলামিস্ট। তিনি ২০১৫ সালের নির্বাচনে একজন নির্বাচিত এবং পার্লামেন্ট সদস্য। তিনি লন্ডনের ইলিং বরার ডেপুটি মেয়র ছিলেন। এছাড়া সাবেক একজন প্রভাষক তিনি।
রূপা হকের বাবা মুহম্মাদ হক এবং মা রোশান আরা হক । তারা ১৯৬০ সালে সন্তানদের জন্য আরো বেশি উন্নত সুযোগ-সুবিধা এবং শিক্ষার জন্যততকালীন পূর্ব পাকিস্তান  (বর্তমানে বাংলাদেশ) থেকে অভিবাসি হয়ে ব্রিটেনে যান ।  পাবনা শহরের মকসেদপুরে ছিল তার বাবার বাড়ি। তার মায়ের বাড়ি কুঠিপাড়া। মিস্টার হক লন্ডনে একটি ভারতীয় রেস্তোরা চালু করেন।  নব্বইয়ের শুরুর দিকে কাউন্সিল রেস্তোরাটির ইজারা পুনরায় নবায়ন না করায় ব্যবসাটি গুটিয়ে দিনে হয়। তিনি হ্যারোতে আরেকটি রেস্তোরা চালু করেন।
বার্মিংহামের কুইনস শার্লটস হসপিটালে জন্ম হয় রূপা হকের। ১৯৮০ সালে আটবছর বয়সে বিবিসির স্কুল প্রোগ্রামে তিনি অংশ নেন।
ক্যাম্ব্রিজ বিশ্ববিদ্যালয় থেকে ১৯৯৩ সালে গ্রাজুয়েশন ডিগ্রী নেন তিনি। ১৯৯৯ সালে তিনি পিএইচডি সম্পন্ন করেন ইস্ট লন্ডন বিশ্ববিদ্যালয় থেকে। তার বিষয়বস্তু ছিল পর্যায়ে যুব সংস্কৃতি ।
শিক্ষকতা পেশা
১৯৯৮ সালে মিজ হক ম্যানচেস্টারে চলে যান। ম্যানচেস্টার বিশ্ববিদ্যালয়ে তিনি ১৯৯৮ সাল থেকে ২০০৪ পর্যন্ত তিনি প্রভাষক ছিলেন ।
২০০৪ সাল থেকে ২০১৫ পর্যন্ত তিনি কিংসটন ইউনিভার্সিটর সমাজবিজ্ঞান এবং অপরাধ বিজ্ঞান বিষয়ে জ্যেষ্ঠ প্রভাষক হিসেবে পড়িয়েছেন। তিনি মিডিয়া এবং কালচারাল স্টাডিজ বিষয়েও পড়িয়েছেন।
রূপা হক ট্রিবিউন, গার্ডিয়ান, নিউ স্টেসম্যান, প্রগ্রেস ম্যাগাজিন এবং দ্য টাইমস হায়ার এডুকেশনে সাপ্লিমেন্টে লিখেছেন। তার গবেষণার ক্ষেত্রে যুব সংস্কৃতি এবংপপ সংগীত বিশেষভাবে স্থান পেয়েছে।
২০০৬ সালে তার বিয়ন্ড সাবকালচার: ইয়ুথ, পপ অ্যান্ড আইডেনটিটি ইন অ্যা পোস্ট কলোনিয়াল ওয়ার্ল্ড –এই তিমে প্রকাশিত হয়। ২০০৭ সোলে ব্রিটিশ সোশিওরজিকাল অ্যাসোসিয়েশন ফিলিপ আব্রাহাম মেমোরিয়াল পুরস্কারের সংক্ষিপ্ত তালিকায় ছিল এই বইটি।
২০১২ সালে তার ২য় বই মেকিং সেন্স অব সাবরাবিয়া থ্রু পপুলার কালচার প্রকাশিত হয়।
২০১১ সালে লেবার পার্টির ‘হোয়াট নেক্সট ফর লেবার?’ ক্যাম্পেইনের কন্ট্রিবিউটর ছিরেন তিনি।
২০১৩ সালে তার বই অন দ্য এজ: দ্য কনটেস্টেড কালচার অব ইংলিশ সাবরাবিয়া আফটার 7/7  এবং মেকিং সেন্স অব সাবরাবিয়া থ্রু পপুলার কালচার প্রকাশিত হয়।
তিনি চ্যানেল এস এবং বাংলা টিভি এবং চ্যানেল ফোর, বিবিসি নিউজ টুয়েন্টিফোর এ তাকে দেখা গেছে। রেডিওতে বিবিসি রেডিও ফোরের টুডে প্রোগ্রাম এবং বিবিসি রেডিও ফাইভ লাইভ এবং বিবিসি এশিয়ান নেটওয়ার্কেও তিনি কাজ করেছেন।
রূপা হক ডিআর হক নামের আড়ালে একজন মিউজিক ডিজেও ছিলেন এবং  জন পিল-এর জন্য বাংলায় জিঙ্গেল গেয়েছেন।  ১৭ বছর বয়সে তিনি হসপিটাল রেডিওর জন্য ডিজে হিসেবে কাজ শুরু করেন।
২০০৪ সালে তিনি ইউরোপিয়ান পার্লমেন্টে নির্বাচনে লেবার পার্টির প্রার্থী হিসেবে দাঁড়ান।
২০০৫ সালে তিনি লেবার পার্টির হয়ে পার্লামেন্ট নির্বাচনে প্রার্থী হন।
২০০৮ সালে বৃটিশ সরকারের পররাষ্ট্র এবং কমনওয়েলথ টিমের সদস্য হিসেবে “আন্ডারস্ট্যান্ডিং ইসলাম” শীর্ষক কর্মসূচির অংশ হিসেবে বাংলাদেশে আসেন।
২০১০ সালে তিনি লন্ডন বরাহ অব ইলিং এর ডেপুটি মেয়র নির্বাচিত হন।
২০১৩ সালে লেবার পার্ঠি তাকে পার্লামেন্ট নির্বাচনের প্রার্থী হিসেবে কনজারভেটিভ পার্টির এমপি অ্যাঞ্জি ব্রের বিপক্ষে চ্যালেঞ্জ হিসেবে নমিনেশন দেয়।
তিনি নির্বাচনে ২২ হাজারের বেশি ভোট পেয়ে জয়ী হন।
রূপা হক রাফি নামে এক পুত্র সন্তানের মা। তিনি বাংলা, ফরাশি এবং হিন্দি ভাষায় পারদর্শী।
নলিনী দাশ (লেখিকা)
নলিনী দাশ (জন্ম: ৫ আগস্ট, ১৯১৬) বিংশ শতাব্দীরে মধ্য পর্যায়ের একজন বাঙ্গালী সাহিত্যিক। তিনি সত্যজিৎ রায় সম্পাদিত সন্দেশ শিশুপত্রিকার সম্পাদনার সঙ্গে যুক্ত ছিলেন।
১৯১৬ খ্রিস্টাব্দের ৫ আগস্ট তাঁর জন্ম হয় নলিনী দাশেল। তাঁর পিতা অরুণনাথ চক্রবর্তী এবং মা বাংলা শিশুসাহিত্যের অন্যতম জনক উপেন্দ্র কিশোর রায়চৌধুরীর কন্যা পুণ্যলতা রায় চৌধুরী। কবি জীবনানন্দ দাশের কনিষ্ঠ ভ্রাতা অশোকানন্দ দাশের সঙ্গে ১৯৪৩ খ্রিস্টাব্দে তিনি পরিণয় সূত্রে আবদ্ধ হন। তাঁর মাতৃকূলের শিশু সাহিত্যে এক কিংবদন্তীসম ভূমিকা। বড়মাসি সুখলতা রাও, বড়মামা সুকুমার রায়, মা পুণ্যলতাও লেখালেখি করেছেন, মামাতো ভাই সত্যজিৎ রায়।
নলিনী দাশ ১৯৩২ খ্রিস্টাব্দে ব্রাহ্ম বালিকা শিক্ষালয় থেকে ম্যাট্রিকুলেশন পাস করেন। পরবর্তীতে ডায়োপেশন কলেজ থেকে ১৯৩৪ সালে আই.এ স্কটিশচার্চ কলেজ থেকে দর্শনে অনার্স সহ বি.এ. পরীক্ষায় ১ম স্থান অধিকার করে ২টি রৌপ্যপদক, ৮টি স্বর্ণ পদক প্রাপ্তা, জুবিলি স্কলারশিপ ও ঈশান স্কলারশিপ প্রাপ্তা দর্শনশাস্ত্রে ১৯৩৮ সালে ১ম শ্রেণীতে এম.এ উত্তীর্ণ হন।
কয়েকমাস ভিক্টোরিয়া ইন্সটিটিউসনের শিক্ষিকা করে নলিনী দাশ পরে বেথুন কলেজের অধ্যাপিকা হিসেবে কাজ করেন। সরকারী বৃত্তি লাভ করে ১৯৪৫-১৯৪৬ সাল পর্যন্ত ইংল্যান্ডে ফ্রোবের ট্রেনিং প্রাপ্ত হন তিনি। পোষ্ট গ্রাজুয়েট্ বেসিক ট্রেনিং কলেজ ১৯৪৯ সালে ও ডেভিড্ হেয়ার ট্রেনিং কলেজের ১৯৫১ সালে সহাধ্যক্ষা, ইন্সটিটিউট্ অফ্ এডুকেশন র্ফউইমেন ১৯৫৪-১৯৬৮ সাল পর্যন্ত অধ্যক্ষা এবং বেথুন কলেজের ১৯৬৮-১৯৭৪ সাল পর্যন্ত অধ্যক্ষা হিসেবে দায়িত্ব পালন করেন নলিনী দাশ। পরে ১৯৭৪ সালে অবসর গ্রহণ করেন।
বিশিষ্ট শিক্ষাব্রতী হিসাবে রাজ্য পুরস্কার প্রাপ্তা (৫/৯/১৯৭৫)। ‘রাজা রামমোহন রায়’ সম্পর্কে লীলা বক্তৃতাদান (১৯৭৪)। কলিকাতা ও পরে রবীন্দ্রভারতী বিশ্ববিদ্যালয় কাউনসিলের সভ্যা, হায়ার এডুকেশন কমিশন, কলেজ সার্ভিস কমিশন ইত্যাদির সঙ্গে যুক্তা। সমাজকল্যাণ ও শিশুকল্যানমূলক বিভিন্ন সংস্থার সঙ্গে যুক্তা। ১৯৬৪ থেকে সন্দেশ পত্রিকার সঙ্গে যুক্তা। যুগ্ম সম্পাদিকাঃ সন্দেশ (লীলা মজুমদার ও সত্যজিৎ রায়ের সঙ্গে), শ্রাবণী (কল্যাণী কার্লেকারের সঙ্গে), টিচার্স কোয়াটার্লি (ঐ)।
প্রকাশিত গ্রন্থঃ রা-কা-যে-টে-না-পা (রামকানাই যেন টের না পায়) , উপন্যাস), হাস্য ও রহস্যের গল্প (গল্প সংকলন), বঙ্গম গড়ের রহস্য (উপন্যাস ও ১টি গল্প)। মধ্যরাতের ঘোড় সওয়ার (উপন্যাস), গোয়েন্দা গণ্ডালু।
তাসলিমা আখতার
তাসলিমা আখতার (জন্ম ১৯৭৪ সালে) একজন বাংলাদেশী কর্মী ও ফটোগ্রাফার। তিনি ঢাকা বিশ্ববিদ্যালয়ের একজন স্নাতক এবং সেইসাথে ফটোগ্রাফি স্কুল পাঠশালার শিক্ষাথী। তিনি বেশ কিছু সংগঠনের সদস্য এবং একজন সক্রিয় কর্মী। ২০১৩ সালে যখন রানা প্লাজা ধসের প্রামাণ্য চিত্র সংগ্রহ করা হচ্ছিল তখন তিনি একজন নারী এবং একজন পুরুষের যারা একে অন্যকে জড়িয়ে ধরে মৃত্যুবরণ করেছিল তার একটি চিত্র নিয়েছিল, যা ঘটনার প্রতীকস্বরূপ একটি ছবি হয়ে উঠেছিল।
তাসলিমা আখতার ১৯৭৪ সালে বাংলাদেশের ঢাকা শহরে জন্মগ্রহণ করেন। আখতার বিজ্ঞান ও জনপ্রশাসনে মাস্টার্স ডিগ্রীর সঙ্গে ঢাকা বিশ্ববিদ্যালয়ের একজন স্নাতক শিক্ষার্থী। বিশ্ববিদ্যালয়ে যখন তিনি ছিলেন তখন বাংলাদেশ স্টুডেন্ট ফেডারেশন এর একজন সদস্য ছিলেন। সে আলোকচিত্র সাংবাদিকতা অধ্যয়ন করার জন্য পাঠশালা স্কুলে গিয়েছিল, এটি ঢাকায় অবস্থিত যা শহিদুল আলম দ্বারা প্রতিষ্ঠিত একটি ফটোগ্রাফি স্কুল। তিনি তার ফটোগ্রাফির মাধ্যমে সামাজিক ও পরিবেশগত বিষয়ে মনোযোগ আনতে চেষ্টা করে,যা বাংলাদেশে ২০০৮ সালের রাজনৈতিক জরুরী সময় তার অভিজ্ঞতা দ্বারা আংশিকভাবে পরিচালিত। ২০১২ সালে যারা তাসরিন গার্মেন্টস কারখানায় আগুন বিষয়ে প্রামাণ্য চিত্র ধারন করেছিলেন,আখতার তাদের মধ্যে একজন ছিলেন। আখতার ভারতের নন্দীগ্রামে এবং বাংলাদেশে বেশ কয়েকটি শহরের প্রকল্পে কাজ করেছেন। ২০১০ সালে তিনি ম্যাগনাম ফাউন্ডেশনের বৃত্তি পান। তার কাজ বিভিন্ন দেশে প্রদর্শিত হয়েছে।
আখতার মহিলা সংগঠন "বিপ্লবী নারী সংহতির" একজন সদস্য এবং বামপন্থী সক্রিয় কর্মী দল "গণ সংহতির আন্দোলন" এর একজন সদস্য। এছড়াও তিনি গার্মেন্টস শ্রমিক সংগঠন (গার্মেন্টকর্মী ইউনিয়ন) এর একজন সমন্বয়ক। উপরন্তু, তিনি পাঠশালায় শিক্ষকতা করছেন। আখতারের রাজনীতি, তার ফটোগ্রাফির উপর একটি প্রভাব আছে।
বীণা মজুমদার
ড. বীণা মজুমদার (জন্ম: ২৮ মার্চ, ১৯২৭ - মৃত্যু: ৩০ মে, ২০১৩) নয়াদিল্লিতে জন্মগ্রহণকারী বিশিষ্ট ভারতীয় প্রমিলা শিক্ষাবিদ, বামপন্থী কর্মী ও নারীবাদী ছিলেন। ভারতে নারীদের গবেষণায় অগ্রণী ভূমিকা পালন করেন। ভারতে নারী আন্দোলনে অন্যতম গুরুত্বপূর্ণ ব্যক্তিত্ব ছিলেন। প্রথম মহিলা শিক্ষাবিদ হিসেবে সক্রিয়তার পাশাপাশি নারী গবেষণায় পাণ্ডিত্যপূর্ণ ভূমিকা রাখেন। ভারতে নারীদের মর্যাদাবিষয়ক প্রথম কমিটির সচিবের দায়িত্ব পালন করেন। ১৯৭৪ সালে টুওয়ার্ডস ইকুয়ালিটি শীর্ষক প্রতিবেদনে দেশের নারীদের অবস্থার বিষয়ে তুলে ধরেন।
১৯৮০ সালে ভারতীয় সামাজিক বিজ্ঞান গবেষণা সংস্থার (আইসিএসএসআর) অধীনে প্রতিষ্ঠিত স্বায়ত্ত্বশাসিত সংস্থা সেন্টার ফর ওম্যানস ডেভেলপমেন্ট স্টাডিজের (সিডব্লিউডিএস) প্রতিষ্ঠাতা পরিচালক ছিলেন। দিল্লিভিত্তিক ওম্যানস ডেভেলপমেন্ট স্টাডিজ সেন্টারের জাতীয় গবেষণা অধ্যাপক হিসেবে মনোনীত হন।
বীণা মজুমদার কলকাতার মধ্যবিত্ত বাঙালি পরিবারে জন্মগ্রহণ করেন। তিন ভাই ও দুই বোনের মধ্যে তিনি সর্বকনিষ্ঠা ছিলেন। বাবা প্রকাশ মজুমদার পেশায় প্রকৌশলী ছিলেন। তাঁর কাকা আর.সি. মজুমদার সুপ্রসিদ্ধ ইতিহাসবেত্তা ছিলেন। কলকাতার সেন্ট জোন্স ডাইওসিসান গার্লস হায়ার সেকেন্ডারি স্কুলে বিদ্যালয় জীবন পার করে বারাণসী হিন্দু বিশ্ববিদ্যালয়ের নিয়ন্ত্রণাধীন ওম্যানস কলেজে পড়াশোনা করেন। এরপর কলকাতা বিশ্ববিদ্যালয়ে অধীনে আশুতোষ কলেজে অধ্যয়ন করেন। সেখানে অবস্থানকালে আশুতোষ কলেজ গার্লস স্টুডেন্ট ইউনিয়নের সাধারণ সম্পাদক মনোনীত হন।
কলেজে থাকাকালীন রামা রাও কমিটির সমর্থনে সভা-সমাবেশ আয়োজন করেন। ঐ কমিটি উত্তরাধিকারের ক্ষেত্রে কন্যাদের সুযোগ-সুবিধা বৃদ্ধিকল্পে হিন্দু আইন সংস্কারের জন্য সুপারিশমালা প্রণয়ন করেছিল। ১৯৪৭ সালে ভারতের স্বাধীনতা লাভের অল্প কিছুদিন পর অক্সফোর্ডের সেন্ট হিউ কলেজে ভর্তি হন। ১৯৫১ সালে সেখান থেকে স্নাতক ডিগ্রী লাভ করেন। ১৯৬০ সালে অক্সফোর্ড বিশ্ববিদ্যালয়ে ফিরে আসেন ও সেখান থেকে ১৯৬২ সালে ডি.ফিল সম্পন্ন করেন।
১৯৫১ সালে পাটনা বিশ্ববিদ্যালয়ে রাষ্ট্রবিজ্ঞান বিষয়ের প্রভাষক হিসেবে বর্ণাঢ্যময় কর্মজীবন শুরু করেন। অল্প কিছুদিন পরই পাটনা বিশ্ববিদ্যালয় শিক্ষক সমিতির প্রথম সচিব হন। পরবর্তীতে বারহামপুর বিশ্ববিদ্যালয়ে শিক্ষকতা করেন। পরবর্তীকালে নয়াদিল্লিতে অবস্থিত বিশ্ববিদ্যালয় মঞ্জুরি কমিশন সচিবালয়ে শিক্ষা কর্মকর্তা হিসেবে যোগদান করেন।
এপ্রিল-ডিসেম্বর, ১৯৭০ সময়কালে ভারতের বিশ্ববিদ্যালয় শিক্ষা ও সামাজিক পরিবর্তন শীর্ষক গবেষণা প্রকল্পের জন্য শিমলায় ভারতীয় এডভান্স স্টাডিজ ইনস্টিটিউটের ফেলো মনোনীত হন।
১৯৭১-৭৪ সময়কালে ভারতের মহিলাদের মর্যাদাবিষয়ক কমিটির সদস্য সচিবের দায়িত্বে ছিলেন। ১৯৭১ সালে এ কমিটি ভারত সরকার কর্তৃক নিযুক্ত ছিল। তাঁকে সাথে নিয়ে কমিটি পুণর্গঠিত হয় ও পরবর্তীতে সদস্য সচিবরূপে নিযুক্ত করে।
২০১০ সালে তিনি স্মৃতিকথাভিত্তিক মেমরিজ অব এ রোলিং স্টোন প্রকাশ করেন।
১৯৫২ সালে প্রথিতযশা সঙ্গীতজ্ঞ শঙ্কর মজুমদারের সাথে পরিণয়সূত্রে আবদ্ধ হন। পাটনায় কর্মরত অবস্থায় তাঁরা একে-অপরের সাথে পরিচিত হন। বিয়ের পর ‘মজুমদার’ বানান সংশোধন করনে। এ দম্পতির চার সন্তান রয়েছে। তিন কন্যা ও এক পুত্রের মধ্যে এক কন্যা মার্কসবাদী ভারতীয় কমিউনিস্ট পার্টির নেতা সীতারাম ইয়েচুরি’র সাবেক স্ত্রী ছিলেন।
৮৬ বছর বয়সে স্বল্পকালীন অসুস্থতায় আক্রান্ত হয়ে ৩০ মে, ২০১৩ তারিখে দিল্লির একটি হাসপাতালে তাঁর দেহাবসান ঘটে। এ সময় তিনি তাঁর সন্তানদের রেখে গেছেন।
তারেন খানম
তারেন খানম একজন ব্রিটিশ সরকারি কর্মকর্তা, এবং BritBangla-এর পরিচালক এবং সহ-প্রতিষ্ঠাতা। তাছাড়া তিনি Department of Energy and Climate Change (DECC) এর একজন উপদেষ্ঠা।
তারেম খানম পরিবেশ বিজ্ঞানে মাস্টার্স ডিগ্রী লাভ করেছেন এবং জনসংযোগ এ ডিপ্লোমা করেছেন।
২০০৩ সালের এপ্রিল মাসে তারেন খানম অন্যান্যদের সাথে  BritBangla  প্রতিষ্ঠা করেন। মানুষ ভয়েস, তাদের মতামত ও আকাঙ্ক্ষা, এবং এটি একসঙ্গে সদৃশমনা মানুষ মাধ্যমে সামাজিক ও দাতব্য ঘটনা.তারেন খানমের আয়োজন সামাজিক, শিক্ষাগত, এবং তহবিল বৃদ্ধিকারী ঘটনা হিসেবে BritBangla প্রচার করে।
তারেন খানম স্বাস্থ্য বিভাগের (ডি এইচ) একজন নীতি উপদেষ্টা হিসেবে কাজ করেছেন। মার্কিন দূতাবাস লন্ডন এর আমন্ত্রনে তিনি International Visitors Leadership Programme এ অংশগ্রহণ করেন।  তিনি ইউরোপ আমেরিকার অনেক দেশ ভ্রমণ করেছেন। মুসলিম নেতৃত্ব এবং রাজনীতিতে তার প্রভাব,বিশেষত যুব নেতৃত্বের বিকাশে তিনি কাজ করেন। খানমের এখন জন্য কাজ করেন Department of Energy and Climate Change (DECC) তে।
তারেন খানম  জন অ্যাডামস সোসাইটিতে যোগাযোগ কর্মকর্তা হিসেবে কাজ করেছেন।
২০১৫ সালের জুন মাসে তারেন খানম কে একটি ব্রিটিশ এম্পায়ার পদক (BEM) দ্বারা ভূষিত করা হয়। ২০১৫ সালে তার জন্মদিনে সম্মান দেওয়ার জন্য উক পদক দেওয়া হয়।
পরিণীতা বরঠাকুর
পরিণীতা বরঠাকুর (জন্ম- ১৯৮৭) একজন ভারতীয় অভিনেত্রী এবং গায়িকা। অসমীয়া এবং হিন্দী ভাষার বহু চলচ্চিত্র, দূরদর্শন ধারাবাহিকে অভিনয় করা পরিণীতা কয়েকটি অসমীয়া চলচ্চিত্র এবং এলবামের গানে কণ্ঠদান করেছেন।
১৯৮৭ সালে অসমএ জন্মলাভ করা পরিণীতা কেন্দ্রীয় বিদ্যালয়, দুলিয়াজান থেকে স্কুল শিক্ষা লাভ করে কটন কলেজএ অধ্যয়ন করেন। মুম্বাইর সোফিয়া কলেজথেকে স্নাতক ডিগ্রী লাভ করে তিনি মুম্বাই বিশ্ববিদ্যালয় থেকে দর্শনশাস্ত্রে স্নাতকোত্তর ডিগ্রী লাভ করেন।
"নবজীবন" নামক টেলিফিল্মে অভিনয় করে পরিণীতা নিজের অভিনয় কেরিয়ার সূচনা করে। প্রথম চলচ্চিত্র হিসাবে ২০০১ সালে মুনিন বরুয়া পরিচালিত নায়ক চলচ্চিত্রে তিনি অভিনয় করেন। এরপর তিনি বারুদ (২০০৪), বরলার সংসার, জীবন বাটর লগরী (২০০৯), পলে পলে উরে মন (২০১১) এবং গানে কি আনে (২০১৫) চলচ্চিত্রে অভিনয় করেন। এছাড়াও তিনি হিন্দী চলচ্চিত্র চলো দিল্লী (২০১১), সাস বহু ঔর সেনসেক্স (২০১১), হর পল (মুক্তি পায় নাই), কোরবান (২০০৯) ইত্যাদিতে অভিনয় করার সুযোগ পান। অভিনয়ের সাথে পরিণীতা নিজের সংগীতের কেরিয়ারও এগিয়ে নিয়ে যান এবং দুই-একটি অসমীয়া চলচ্চিত্রে গান গাওয়ার সাথে তিনি "পরিণীতা" শীর্ষক নিজের এক এলবাম বের করেন।
ফারিনা আলম
ফারিনা আলম (জন্ম: ২৫ সেপ্টেম্বর, ১৯৭৮) একজন ইংরেজ সাংবাদিক এবং কিউ নিউজের সম্পাদক ছিলেন।
ফারিনা আলম ইংল্যান্ডে জন্মগ্রহণ করেন। তিনি তার পিতা-মাতার জ্যেষ্ঠ কন্যা। ২১ বছর বয়সে আলম হিজাব পরা শুরু করেন।
বংশপরিচয়ে আলম একজন বাংলাদেশী চাঁটগাঁইয়া এবং তিনি সিঙ্গাপুরে বড় হয়েছেন। তৎকালীন সময়ে তিনি জাতিসংঘের স্টুডেন্টস অ্যাসোসিয়েশন, ন্যাশনাল ইউনিভার্সিটি অফ সিঙ্গাপুর, যার জন্য তিনি ছয় মাসের সচেতনতা নামক প্রচারণার আয়োজন 'বাংলাদেশ শিশু সহ-সভাপতি এবং তারপর প্রেসিডেন্ট হিসেবে নির্বাচিত হয়েছিলেন।
শ্রাবন্তী নারমীন আলী
শ্রাবন্তী নারমীন আলী (জন্ম ১৬ আগস্ট, ১৯৭৯) একজন বাংলাদেশী লেখিকা ও গায়িকা।
আলী ১৯৭৯ সালের ১৬ আগস্ট কায়রোয় জন্মগ্রহণ করেন। তার পরিবার চাকুরীসূত্রে ইন্দোনেশিয়ার জাকার্তায় চলে আসে। তিনি চার বছর বয়সে জাকার্তা ইন্টারন্যাশনাল স্কুলে শিক্ষাজীবন শুরু করেন। আট বছর বয়সে তার পরিবার যুক্তরাষ্ট্রের নিউ জার্সিতে আসে, যেখানে তিনি লরেন্স ইন্টারমিডিয়েট স্কুল ও লরেন্স মিডল স্কুলে পড়াশোনা করেন। পরে তার যখন ১২ বছর বয়স, তখন তার পরিবার বাংলাদেশে চলে আসে। তিনি ১৯৯৭ সালে তার মাধ্যমিক শিক্ষাজীবন শেষ করেন।
রুবায়াত জাহান
রুবায়াত জাহান () বাংলদেশের চট্টগ্রামে জন্মগ্রহণকারী একজন ব্রিটিশ সঙ্গীতশিল্পী।
রুবায়াত জাহান বাংলাদেশের চট্টগ্রামে জন্মগ্রহণ করেন। তিনি বাল্যকালে কুষ্টিয়ায় বেড়ে উঠছিলেন, তখন তার বাবা তাকে লালন শাহ-এর আখড়াতে গানের অনুষ্ঠান দেখাতে নিয়ে গিয়েছিলেন।
আট বছর বয়সে তার গান গাওয়া শুরু। তিনি আমেরিকাতে এশিয়া ফেস্টিভালে পার্ফমেন্স করেছেন। তিনি ২০০৮ সালে লন্ডন এবং অন্যন্য শহরে নিয়মিত গান গাইতে লাগলেন। জাহান ২০১০ সালে ব্রিট এশিয়া টিভি'র এশিয়ান সুপারস্টার হিসেবে ফাইনাল রাউন্ডে উঠেন।
তিনি মিউজিক ফেস্টিভালে রাজা কাশিফের সাথে দেখা করেন এবং ফেব্রুয়ারি, ২০১৩ তে তারা দুজন যৌথভাবে কাজ শুরু করছেন। তারা একত্রে বিভিন্ন লাইভ কনসার্টে গান গেয়েছেন।
তিনি ২০১৩ সালে, ব্রিট এশিয়া টিভি মিউজিক আওয়ার্ড ২০১৩ এর জন্য মনোনিত হয়েছিলেন।
তাসমিন লুসিয়া খান
তাসমিন লুসিয়া খান (জন্মঃ ১৮ জুলাই, ১৯৮০) একজন ইংরেজ টেলিভিশন উপস্থাপিকা, সংবাদ পাঠিকা, প্রোডিউসার এবং মিডিয়া ও প্রযুক্তি উদ্যোক্তা। বিবিসি থ্রি "নিউজ", বিবিসি নিউজের "ই২৪" , আইটিভি ব্রেকফাস্টের অনুষ্ঠান ডেব্রেকে (এখন এর নাম "গুড মর্নিং ব্রিটেন" উপস্থাপকের ভূমিকার জন্য সে ইউকে তে অধিক পরিচিত। সাম্প্রতিককালে তাকে গ্লোবাল এন্টারটেইনমেন্ট এবং ফিল্ম কোম্পানি ডব্লিউআর এন্টারটেইনমেন্ট এর সিইও (প্রধান কার্যনির্বাহী কর্মকর্তা) হিসেবে নিয়োগ দেয়া হয়। যা তিনি ২০১৬ সালের জানুয়ারিতে অসলো স্টক এক্সচেঞ্জ মারকুর মার্কেটে আনার মাধ্যমে সবার সম্মুখে আনেন।
লন্ডনে জন্ম নেয়া ফারহানা তাসমিন লুসিয়া খান বাঙালি বংশোদ্ভূত। তিনি রাজনীতি, দর্শন এবং অর্থনীতি অনার্স ডিগ্রি অর্জন করে অক্সফোর্ড বিশ্ববিদ্যালয় থেকে স্নাতক সম্পন্ন করেন। অক্সফোর্ডে অধ্যয়নের সময় তিনি বিতর্ক চর্চা করেন এবং আন্তর্জাতিক সম্পর্ক ও সাম্প্রতিক ঘটনাবলীর উপর তার আগ্রহ টিকিয়ে রাখেন। তিনি এ লেভেলে ল্যাটিন, অর্থনীতি এবং গণিত নিয়ে লেখাপড়া করেন।
১৯৯৯ সালে খান জি টিভি নেটওয়ার্কে অনুষ্ঠান ও সংবাদ উপস্থাপিকা হিসেবে তার কর্মজীবন শুরু করেন। এরপর তিনি নিজের একটি টক শো শুরু করেন; যেখানে তিনি গান, চলচ্চিত্র, ক্রীড়া এবং রাজনৈতিক ব্যক্তিত্বদের সাক্ষাৎকার নেন। ২০০১ সালে তিনি বিল ক্লিনটন-এর সাক্ষাৎকার নেন, এর কিছু মাস আগেই ক্লিনটন ২য় বারের মত মার্কিন যুক্তরাষ্ট্র-এর প্রেসিডেন্ট হিসেবে দায়িত্ব পালন শেষ করেন।
তিনি বিবিসি এশিয়ান নেটওয়ার্কে একজন রেডিও উপস্থাপক হিসেবে "ব্রেকফাস্ট শো", "ড্রাইভ টাইম" এবং "দি এলবাম চার্ট" এর মত অনুষ্ঠানে দায়িত্ব পালন করেন। ২০০৪ সালের ডিসেম্বর মাসে বক্সিং ডে-তে ভারত মহাসাগরে ভূমিকম্প ও সুনামীর খবর যখন ছড়িয়ে পরে তখন তিনি সম্প্রচারে ছিলেন।
এরপর তিনি পিটিভি প্রাইমের লন্ডন প্রতিনিধি হিসেবে কাজ করেন এবং ৭ জুলাই ২০০৫ লন্ডন বোমা হামলা ও ২০০৬ এ ইপ্সুইচ সিরিয়াল মার্ডার এর মত যুক্তরাজ্যের বড় বড় ঘটনা বিশ্ববাসীর সামনে তুলে ধরেন।
নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন। Bakhurst এবং বিবিসি থ্রি এর সেসময়কার নিয়ন্ত্রক Danny Cohen, তাকে বিবিসি থ্রি-তে সংবাদ বুলেটিন "60 Seconds" এর সংবাদ পাঠিকা এবং বিবিসি নিউজে "E24" এর প্রধান উপস্থাপিকা হওয়ার প্রস্তাব দেন।
নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন। Bakhurst এবং বিবিসি থ্রি এর সেসময়কার নিয়ন্ত্রক Danny Cohen, তাকে বিবিসি থ্রি-তে সংবাদ বুলেটিন "60 Seconds" এর সংবাদ পাঠিকা এবং বিবিসি নিউজে "E24" এর প্রধান উপস্থাপিকা হওয়ার প্রস্তাব দেন।
জয়ী রহমান
জয়ী রহমান (জন্ম : জানুয়ারী ২০, ১৯৭১) একজন ব্রিটিশ সুরকার ও পিয়ানোবোদক।
জয়ী রহমান ইংল্যান্ডের ওয়েস্ট সাসেক্স এর চিচেস্টারে জন্মগ্রহণ করেন এবং সেখানে বেড়ে উঠেন। তার পিতা একজন বাঙ্গালী হলেও তার মা একজন ব্রিটিশ-আইরিশ ছিলেন। তার মা পেশায় চিকিৎসক ছিলেন যিনি নিউজিল্যান্ডে বেড়ে উঠেন। রহমান তার শৈশবকে "সম্পূর্ণ ইংরেজ" বলে বর্ণনা দেন এবং নিজেকে তিনি "অতিশয় ইংরেজ" বলে আখ্যায়িত করেছেন। তার পিতা ঢাকার অধিবাসী এবং তার নানী আয়ারল্যান্ডের অধিবাসী।
চার বছর বয়স থেকেই রহমান শাস্ত্রীয় পিয়ানো বাজানো শুরু করেন। তার পরিবারে একটি পিয়ানো ছিল যা তার পিতামাতা দশ ডলার দিয়ে ক্রয় করে এনেছিলেন এবং রহমান বড় বোন বাজানো শুরু করেন - তার অন্য দুই সহোদর ভাই এবং রহমান তাদের বড় বোনের পদাঙ্ক অনুসরণ করেন। কিশোর বয়সেই রহমান এবং তার ছোট ভাই ইদ্রিস জ্যাজ সঙ্গীত শুনতে শুরু করেন এবং তা কিভাবে আয়ত্ত্ব করা যায় তার উপর কঠোর পরিশ্রম করতে শুরু করেন। রহমান অসংখ্য পিয়ানো ওস্তাদ থেকে পিয়ানো বাজানোর শিক্ষাগ্রহণ করেন এবং জ্যাজ সঙ্গীদের মুজরোয় অন্যান্য সঙ্গীতশিল্পীদের সাথে পিয়ানো বাজানোর সুয়োগ পেয়ে যান।
রহমান রেডিও এবং টেলিভিশন অনুষ্ঠানের পরিচিত শিল্পীদের মধ্যে অন্যতম। তিনি বিভিন্ন রেডিও এবং টেলিভিশন অনুষ্ঠান যেমন বিবিসি রেডিও ২ এর কোর্টনি পাইন এর জাজ ক্রুসেড, বিবিসি রেডিও ৪ এর ওম্যানস আওয়ার, বিবিসি লন্ডনের নাউ ইজ দ্যা টাইম, আন্দ্রেয়া অলিভারের দ্যা সিলেক্টর, নর্দান ব্রডকাস্টিং ইন্টারনেট রেডিও, রেসোন্যান্স এফএম এবং মেরিডিয়ান টেলিভিশনের জস্য জুলিয়ান জোসেফের জ্যাজ সিরিজ অনুষ্ঠানে তিনি পিয়ানো বাজাতেন। তিনি বিবিসি ওয়ার্ল্ড সার্ভিস এবং বিবিসি রেডিও ৩ এর ইন টিউনের সরাসরি অনুষ্ঠানে তিনি অংশগ্রহণ করেছিলেন এবং এককভাবে পিয়ানো বাজান।
২০০১ সালে তার প্রথম গানের অ্যালবাম দ্যা সিনিক প্রকাশিত হয়। ২০০৬ সালের জুলাই মাসে তার দ্বিতীয় অ্যালবাম মেল্টিং পট প্রকাশিত হয়। মেল্টিং পট অ্যালবামটি মারকুরি সঙ্গীত পুরস্কারের বর্ষসেরা অ্যালবাম বিভাগে মনোনীত হয় এবং ২০০৬ সালের পার্লামেন্টারি জ্যাজ অ্যাওয়ার্ডসের জ্যাজ অ্যালবাম অব দি ইয়ার বিভাগে পুরষ্কার লাভ করে। ২০০৮ সালের সেপ্টম্বর মাসে তার তৃতীয় অ্যালবাম হয়্যার রিভার মিট প্রকাশিত হয়। ২০০৯ সালের মে মাসে তার চতুর্থ অ্যালবাম জয়ী রহমান ট্রায়ো: লাইভ প্রকাশিত হয়। ২০১২ সালের জানুয়ারী মাসে তার পঞ্চম অ্যালবাম কাইন্ড্রেড স্পিরিটস প্রকাশিত হয়। কাইন্ড্রেড স্পিরিটস ২০১২ সালে মোবো অ্যাওয়ার্ডে সেরা জ্যাজ এ্যাক্ট অ্যাওয়ার্ড লাভ করে।
জয়ী রহমানকে দি অবজারভার "ইউরোপের অন্যতম তরুণ পিয়ানোবাদক" এবং "যেকোন আর্দশের ভিত্তিতে একজন উল্লেখযোগ্য পিয়ানোবাদক" হিসেবে আখ্যা দেয়া হয়েছে।
জেফ হ্যানিম্যান
জেফ হ্যানিম্যান একজন সংগীত শিল্পী যিনি ১৯৮১ সালে প্রতিষ্ঠিত থ্রাশ মেটাল ব্যান্ড স্লেয়ার এর প্রতিষ্ঠাতা সদস্য। তিনি শৈশবে বেড়ে উঠেছেন লস এঞ্জেলস- এ। পিতা ও ভাই মিলিটারিতে থাকায় তিনি ছোটবেলায় যুদ্ধ-বিগ্রহ এর ব্যাপারে জানতে তে বেশ কৌতূহলী থাকতেন। এর প্রভাব পরবর্তীতে স্লেয়ারে তার লেখা বেশকিছু গানের কথাগুলোতে লক্ষ্য করা যায়। স্লেয়ারে তার লেখা বিখ্যাত গানগুলোর মধ্যে "এঞ্জেল অব ডেথ" ও "রেইনিং ব্লাড" বিশেষভাবে উল্লেখযোগ্য। ব্যক্তি জীবনে তিনি খুব স্বল্পভাষী ছিলেন। স্লেয়ারের ভোকালিস্ট টম আরায়া বলেছেন, “ও (হ্যানিম্যান) যদি আপনাকে অপছন্দ করে থাকে, তাহলে কখনই সে আপনার সাথে ওঠাবসা করবে না।” হ্যানিম্যান তার স্ত্রী ক্যাথরিনকে নিয়ে লস এঞ্জেলস এ বসবাস করতেন।
জেফ হ্যানিম্যান ২০১৩ সালের মে মাসে যকৃত সংক্রান্ত জটিলতায় আক্রান্ত হয়ে হাসপাতালে মৃত্যুবরণ করেন।
স্লেয়ার
সবশেষে ২০১৫ সালে বের হওয়া "রিপেন্টলেস" এলবামে "পিয়ানো ওয়্যার" গানটি জেফ হ্যানিম্যান রচিত
কেতকী কুশারী ডাইসন
কেতকী কুশারী ডাইসন (জন্ম: ২৬ জুন ১৯৪০) ভারতীয় বংশোদ্ভূত কবি, লেখিকা, অনুবাদক ও গবেষক যিনি যুক্তরাজ্যে বসবাস করেন। বাংলা ও ইংরেজী উভয় ভাষাতেই তিনি লিখে থাকেন। তিনি রবীন্দ্রনাথের চিত্রকর্ম বিষয়ে তাঁর গবেষণার জন্য বিশেষভাবে খ্যাত।
তিনি কলকাতায় ১৯৪০ সালের ২৬ জুন জন্মগ্রহণ করেন। পৈত্রিকসূত্রে তার নাম কেতকী কুশারী বোস। ১৯৫৮ খ্রিস্টাব্দে কলকাতার প্রেসিডেন্সি কলেজ থেকে ইংরেজী সাহিত্যে রেকর্ড নম্বর পেয়ে তিনি বি.এ পাস করেন। ১৯৬৩-তে অক্সফোর্ড বিশ্ববিদ্যালয় থেকে প্রথম শ্রেণীতে ডিগ্রী অর্জন করেন। ১৯৭৫ খ্রিস্টাব্দে অক্সফোর্ড বিশ্ববিদ্যালয় থেকে পিএইচডি অর্জন করেন। ইতোমধ্যে রবার্ট ডাইসনের সঙ্গে পরিণয় সূত্রে আবদ্ধ হন এবং নামের শেসে "ডাইসন" পদবী ব্যবহার করতে শুরু করেন।
ইয়াসমিন আরা চৌধুরী
ইয়াসমিন আরা চৌধুরী একজন বৃটিশ সামাজিক উদ্যোক্তা, এবং লাভদেশ এবং এমকারিজা ফাউন্ডেশনের প্রতিষ্ঠাতা
ইয়াসমিন চৌধুরী জন্মগ্রহণ করেন সিলেটের একটি ধর্মীয় রক্ষণশীল পরিবারে। তার বাবা আলহাজ্ব আব্দুল মুকিত চৌধুরী এবং মা রৌশন আরা চৌধুরী। তিনি দক্ষিণ পশ্চিম লন্ডন, ইংল্যান্ডে প্রতিপালিত হন। তার বাবারা আট ভাই যারা আলী নগর, বাংলাদেশে বড় হয়েছিল। ইয়াসমিন চৌধুরীর এক ভাই ও তিন বোন রয়েছে। তার বড় ভাই নাজমুল একটি এমবিএ স্নাতক করছেন, তার বড় বোন নাজমিন একজন উকিল, তার যমজ বোন জেসমিন একটি প্রাথমিক স্কুলের ডেপুটি প্রধান শিক্ষক, এবং তার ছোট বোন নাজরীন একজন চিত্রনাট্যকার। ইয়াসমিন চৌধুরী বিজনেস স্টাডিজ বিভাগের একটি বি.এ. স্নাতক এবং মার্কেটিং চার্টার্ড ইনস্টিটিউট থেকে ডিপ্লোমা করেছেন।
নভেম্বর ২০১৩ সালে, চৌধুরী লাভদেশ নামে একটি কোম্পানি প্রতিষ্ঠা করেন যেটি ভ্রমনের নিরাপত্তা প্রদান করে এবং ভ্রমনের প্যাকেজ সুবিধা দেয়। মার্চ ২০১০ সালে তিনি এমকারিজা ফাউন্ডেশন নামে একটি দাতব্য প্রতিষ্ঠান প্রতিষ্ঠা করে যা বাংলাদেশে দরিদ্র মানুষের সাহায্য করার জন্য কাজ করে। ফেব্রুয়ারি ২০১৪ সালে, চৌধুরী মেরটন,লন্ডনের মেরটন অ্যাবে মিলের একটি সাউন্ড লাউঞ্জ উৎসবে কাঠের আগুনে তৈরি কিছু বাংলাদেশী খাবারের উপস্থাপন করেন। ওই বছরের মে মাসে, তিনি বিবিসি এশিয়ান নেটওয়ার্ক তার উপরে নাদিয়া আলী দ্বারা একটি সাক্ষাতকার নিয়েছিল। ওই বছরের জুলাই মাসে ডয়চে ভেলে তাকে নিয়ে একটি সাক্ষাতকার নেন। ওই বছরের ডিসেম্বর মাসে, তিনি #LTTTW ( চল তৃতীয় বিশ্ব ভ্রমণ করা যাক), নামক একটি প্রচারণা চালান যেটি তৃতীয় বিশ্বের দেশগুলো ভ্রমনের জন্য ভ্রমণকারীদের উৎসাহিত করে। 
২০১৩ এর নভেম্বরে, চৌধুরী জিতেন বিশ্ব ঝলর ভ্রমন মার্কেট প্রতিযোগিতা। ভ্রমন বিষয়ক অপরিচিত গন্তব্য শীর্ষক একটি তালিকায় তিনি অভিজ্ঞ হিসেবে গন্য হন।
২০১৬ এর ফেব্রুয়ারিতে তিনি সেরা উদ্যোক্তার জন্য ব্রিটিশ মুসলিম এ্যাওয়ার্ড লাভ করেন।
ইয়াসমিন চৌধুরী এক সন্তানের জননী। ২০০৪-এ সিলেটে একবার ভ্রমনের সময় তারঁ পিতা মারা যায়।
খাতুন সাপনারা
সাপনারা সিলেট বিভাগের সিলেট জেলায় জন্মগ্রহণ করেন এবং শিশু বয়সেই তিনি যুক্তরাজ্যে চলে আসেন। বাংলাদেশের স্বাধীনতা যুদ্ধে অসামান্য অবদান রাখার জন্য বাংলাদেশ সরকার তার পিতাকে, প্রয়াত মিম্বর আলী, সম্মাননা প্রদান করে।
সাপনারা চাদওয়েল হেলথ স্কুলে (বর্তমানে চাদওয়েল হেলথ একাডেমী) পড়ালেখা শুরু করেন। ১৯৮৮ সালে তিনি লন্ডন স্কুর অব ইকোনমিক্ম এন্ড পলিটিক্যাল সাইন্স থেকে ব্যাচলর অব ল এ স্নাতক ডিগ্রী অর্জন করেন।
১৯৯০ সালে মিডল টেম্পলের বারে (উকিলসভা) নিযুক্ত হন। তিনি লন্ডনের কোরাম ব্যারিস্টার চেম্বারে অনুশীলন করতে থাকেন এবং পারিবারিক আইনে বিশেষজ্ঞ হয়ে উঠেন।
২০০৩ সালে তিনি জাতিগত সংখ্যালঘু ব্যক্তি হিসেবে ফ্যামিলি ল বার অ্যাসোসিয়েশন কমিটির সদস্য হিসেবে মনোনীত হন। ২০০৪ সালে লর্ড চ্যান্সেলর ব্যারন চার্লস ফাল্কুনের অব থোরোটন কর্তুক ফ্যামিলি জাস্টিস কাউন্সিলে, একদল বিশেষজ্ঞ যারা সরকারকে পরিবার বিচার ব্যবস্থার সাথে সর্ম্পকিত সকল প্রকারের কাজে পরামর্শ দিয়ে থাকে, নিযুক্ত হন।
২০১৫ সালের জানুয়ারীতে ক্ষমতাবান ও প্রেরণাদায়ক ১০০ ব্রিটিশ বাংলাদেশি এ বর্ষসেরা ব্যক্তিত্ব হিসেবে মনোনীত হন।তিনি তার অসামান্য কৃতিত্বের জন্য প্রথম বাংলাদেশী বংশোদ্ভূত হিসেবে জ্যেষ্ঠ বিচারিক হিসেবে নিযুক্ত হন।
সাপনারা ইসলাম ধর্মের অনুসারী। তিনি বিবাহিত এবং তার দু্ইটি সন্তান রয়েছে।
ব্যাকটেরিয়াল ভ্যাজাইনোসিস
ব্যাকটেরিয়াল ভ্যাজাইনোসিস (ভিবি), ভ্যাজাইনাল ব্যাকটেরিওসিস অথবা গার্ডনেরেলা ভ্যাজাইনোটিস নামে পরিচিত, এটি যোনিনালীর রোগ যা অতিরিক্ত ব্যাকটেরিয়ার কারণে হয়। সাধারণ উপসর্গের মধ্যে যোনিস্রাব বৃদ্ধি পায় যা প্রায়সই আঁশটে গন্ধ করে। যোনিস্রাব সাধারণত সাদা অথবা ধূসর রংয়ের হয়। প্রস্রাবের সাথে জ্বালাপোড়া দেখা যেতে পারে। চুলকানি থাকবেই। মধ্যে লক্ষণ নাও দেখা যেতে পারে। ব্যাকটেরিয়াল ভ্যাজাইনোসিস বৃদ্ধি পেলে এইচআইভি/এইডস সহ অন্যান্য যৌন সংক্রমণের ঝুঁকি বাড়ে। এটি গর্ভবতী নারীদেরও সময়ে পূর্বে প্রসব এর ঝুঁকির মাত্রা বাড়িয়ে দেয়।
প্রাকৃতিকভাবে যোনির মধ্যে অস্বাভাবিক ব্যাকটেরিয়ার কারণে ব্যাকটেরিয়াল ভ্যাজাইনোসিস হয়।
সাধারণত অ্যান্টিবায়োটিক ক্লিন্ডামাইসিন অথবা মেট্রোনিডাজল দিয়ে চিকিৎসা হয়। গর্ভাবস্থার দ্বিতীয় বা তৃতীয় মাসেও এই ঔষধ ব্যবহার করা যেতে পারে। প্রায়ই এই অবস্থা; তৎসত্ত্বেও, পুনরায় নিম্নলিখিত চিকিৎসা। প্রোবায়োটিক পুনরাবৃত্তি রোধে সাহায্য হতে পারে। প্রোবায়োটিক অথবা অ্যান্টিবায়োটিক ব্যবহারে গর্ভাবস্থার ফলাফলে প্রভাব হয় কিনা এটা ষ্পস্ট নয়।
ব্যাকটেরিয়াল ভ্যাজাইনোসিস প্রজনন বয়সের নারীদের মধ্যে সবচেয়ে সাধারণ যোনি সংক্রমণ রোগ। যে কোন সময়ে আক্রান্ত নারীদের শতকরা হার ৫% থেকে ৭০% এর মধ্যে থাকে। ব্যাকটেরিয়াল ভ্যাজাইনোসিস আফ্রিকার কিছু অংশে সবচেয়ে প্রচলিত এবং এশিয়া ও ইউরোপে কম প্রচলিত। যুক্তরাষ্ট্রের ১৪ থেকে ৪৯ বছর বয়সের প্রায় ৩০% মহিলা আক্রান্ত।) একটা দেশের বিভিন্ন জাতিগোষ্টীর মধ্যে এই হার তারতম্য হয়। প্রচুর নথিভূক্ত ইতিহাসের জন্য যখন ব্যাকটেরিয়াল ভ্যাজাইনোসিস উপসর্গ আকারে বর্ণনা করা হয়েছিল, প্রথম পরিস্কারভাবে ঘটনা নথিভূক্ত হয়েছিল ১৮৯৪ সালে।
মোহন লাল
মোহনলাল ছিলেন বাংলার শেষ স্বাধীন নবাব সিরাজউদ্দৌলার অন্যতম সেনাপতি। পলাশীর যুদ্ধে অংশগ্রহণ ও সিরাজের পক্ষে বিশ্বস্ততার সাথে লড়াইয়ের কারণে তিনি পরিচিত।
মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল নামে পরিচিত ছিলেন। ঐতিহাসিকদের মতে, তিনি জাতিতে কাশ্মিরি ছিলেন এবং হিন্দু কায়স্থ পরিবারের সন্তান ছিলেন। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তাঁরা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাঁকে মহারাজা উপাধি ও মনসবদারী দান করা হয়। তাঁকে বিহারের পূর্ণিয়ার শাসনভারও অর্পণ করেন নবাব। নবাব দরবারে তাঁর প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তাঁর স্মৃতিকথায় লিখেছেন।
১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তাঁর বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।
মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাঁদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তাঁর অজ্ঞাতবাস পর্বের নানা কিংবদন্তী ছড়িয়ে আছে বাংলায়। অনেক ঐতিহাসিক অনুমান করেন তাঁর জন্মস্থান হুগলী জেলার গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তাঁর অবস্থানের কাহিনী প্রচলিত আছে কিংবদন্তি মোতাবেক।
তালিন রহমান
তালিন রহমান-ফিগুইরা (née Talyn Rahman; ; জন্ম ৮ মে ১৯৮৫) একজন ব্রিটিশ কূটনীতিজ্ঞ এবং তৃণমূল কূটনৈতিক এর নির্বাহী পরিচালক।
তালিন রহমান জন্মগ্রহন ও বেড়ে ওঠেন লন্ডনে। তার পিতামাতা বাংলাদেশি। ছোটকালে তিনি ফাইটিং ভিডিও-গেইমস, চিত্র অঙ্কনের ভক্ত ছিলেন এবং লন্ডনে থিয়েটারে অভিনয় করতেন।
২০০৮ সালে, তালিন রহমান জাপানিজ ভাষায় বিএ এবং SOAS থেকে ম্যানেজমেন্ট পড়েন, তিনি কিয়োটো বিশ্ববিদ্যালয়ের বিদেশ শিক্ষায় অন্যান্য ভাষায়ও প্রশিক্ষন লাভ করেন। ২০১০ সালে তাকে কূটনৈতিক স্টাডিজে লন্ডন একাডেমী বৃত্তি প্রদান করা হয়, যা দ্বারা তিনি স্নাতকোত্তর ডিগ্রী অর্জন করতে পারেন। ২০১১ সালে তিনি জাতিসংঘ ও ইউরোপীয় ইউনিয়নের অতিরিক্ত প্রশিক্ষণ নিয়ে ওয়েস্টমিনিস্টার বিশ্ববিদ্যালয় থেকে কূটনৈতিক স্টাডিজে এমএ সম্পন্ন করেন। পরে তিনি মরক্কোয় ইউনিভার্সিটি আল আকহাওয়েন থেকে মধ্যপ্রাচ্য ও উত্তর আফ্রিকার রাজনীতি বিষয়ে একটি ডিপ্লোমা অর্জন করেন এবং কানাডা ম্যাকগিল বিশ্ববিদ্যালয়ের হিউম্যান রাইটস ফেলোশিপ অর্জন করেন। তার গবেষণার পর তিনি হাউস অব কমন্স, ইউরোপীয় ইউনিয়ন কমিশনের এবং নিউ ইয়র্কে জাতিসংঘ সদর দপ্তরের সম্পূরক কূটনৈতিক প্রশিক্ষণ সম্পন্ন করেন।
তালিন রহমান তাঁর স্বামী এন্থোনি ফিগুইরোয়ার সঙ্গে লন্ডনে বসবাস করেন। তিনি সোটোকান আর্টসের সাবেক ছাত্রী ও।, তায়কোয়ান্দো ও ক্রাব মাগাও তিনি জানেন। তিনি ক্রসফিট এর একজন সক্রিয় অংশগ্রহনকারী এবং টাবাতা এর সঙ্গেও যুক্ত আছেন।
২০১৩-এ তালিন রহমান তারঁ প্রথম বই 'স্ট্রিট ফাইটার: ড্রিম নেভার ইন্ডস' প্রকাশ করেন যেটি ভিডিও গেইমসের কাহিনী অবলম্বনে রচিত।
২০১২ এর এপ্রিলে তালিন রহমান চ্যানেল এস পুরস্কার অর্জন করেন।
আনিকা রহমান
আনিকা রহমান একজন বাংলাদেশী-মার্কিন আইনজীবী এবং মানবাধিকার ও সামাজিক ন্যায়বিচারের নেতা । তিনি বিশ্বব্যাপী প্রান্তিক ও ঝুঁকিপূর্ণ জনগোষ্ঠীর অগ্রগতির জন্য কাজ করায় খ্যাতিমান উকিল হিসেবে পরিচিতি পান । তিনি দক্ষতার সাথে মানবাধিকার, নারী, স্বাস্থ্য ও অর্থনৈতিক উন্নয়নের উপর জোরালোভাবে কাজ করেন।
রহমান বাংলাদেশে জন্মগ্রহণ করেন এবং তার বাবা দ্রুত তার মাকে তালাক দিয়ে তাদের পরিবার ছেড়ে চলে যায়। আন্তর্জাতিক সম্পর্ক বিষয়ে পড়াশোনার জন্য মার্কিন যুক্তরাষ্ট্র যান। ১৯৯৭ সালে সেখানকার নাগরিক হন। তিনি আইন প্রতিষ্ঠান ক্লিয়ারি গটলিব ষ্টিন হ্যামিলটন এ যোগদানের পূর্বে প্রিন্সটন বিশ্ববিদ্যালয় থেকে বিএ এং কলম্বিয়া ল’ স্কুল থেকে জেডি ডিগ্রি অর্জন করেন। 
তিনি ২০১১ সালের ফেব্রুয়ারী থেকে ২০১৩ সালের আগষ্ট মাস পর্যন্ত এমএস ফাউন্ডেশন ফর উইমেন এর প্রধান এবং সিইও হসেবে দায়িত্ব পালন করেন। তার সময়কালে নারী অধিকার সংগঠনটি তিনটি প্রধান জাতীয় সমস্যা উপর দৃষ্টি নিবদ্ধ করে এবং এর উপর নতুনকরে পুনরায়-ব্র্যান্ডিং প্রচারাভিযান শুরু করে। এর আগে ২০০৪ থেকে ২০১০ সাল পর্যন্ত তিনি জাতিসংঘ জনসংখ্যা তহবিল এর কাজে সমর্থনকারী এনজিও ফ্রেন্ডস ফর ইউএনএফপিএ এর সভাপতি ছিলেন। এই সময়কালে তিনি জাতিসংঘ জনসংখ্যা তহবিলের জন্য মার্কিন সরকার এর তহবিল বৃদ্ধির জন্য প্রচার শুরু করেন। ২০০৯ সালে প্রেসিডেন্ট ওবামা জাতিসংঘ জনসংখ্যা তহবিলের জন্য মার্কিন সরকার এর সমর্থন পুনরায় চালু করেন । ১৯৯৩ থেকে ২০০২ সাল পর্যন্ত আনিকা রহমান আন্তর্জাতিক আইন বিষয়ক কার্যক্রম “প্রজননগত অধিকার কেন্দ্র” এর প্রতিষ্ঠাতা পরচালক হিসেবে কাজ করেন। 
২০০২ সালে তিনি একটি স্পর্ষকাতর গ্লোবাল ঠাট্টা নিয়ম মামলার বাদী হন,যা মেক্সিকো সিটি নীতি নামে পরিচিত ছিল। তিনি সহরচয়িতা নাহিদ তৌবিয়ার সঙ্গে "ফিমেল জেনিটাল মিউটিলেশন : বিশ্বব্যাপী আইন ও নীতি একটি প্রাকটিক্যাল গাইড"(২০০০)এর লেখক, যা জেড বুকস দ্বারা প্রকাশিত হয়।
তিনি ২০০৯ সালে "২১ শতকের ২১ নেতৃবৃন্দ " পুরষ্কার এবং২০০২ সালে কলাম্বিয়া ল স্কুল দ্বারা সামাজিক দায়বদ্ধতা জন্য লরেন্স এ ভিয়েনা পুরস্কার পান ।তিনি আন্তর্জাতিক সম্পর্ক পরিষদের একজন সদস্য
রহমান, এ., এডি. শিরোনামের সিরিজ "বিশ্বের জন্য নারী:তাদের প্রজনন জীবনে আইন ও নীতির প্রভাব" এর আচ্ছাদনে, ইংরেজিভাষী আফ্রিকা, মধ্য ও পূর্ব ইউরোপ, ফ্রান্সোফোন আফ্রিকা, ল্যাটিন আমেরিকা এবং ক্যারিবিয়ান, প্রজননগত অধিকার জন্য কেন্দ্র (১৯৯৭ -২০০২)।
রহমান, এ. এবং পাইন, আর, "আন্তর্জাতিক মানবাধিকার প্রজনন স্বাস্থ্যসেবা অধিকার:এর সংজ্ঞা ও জবাবদিহিতা, " স্বাস্থ্য ও মানবাধিকার নিয়ে ১ টি জার্নাল, ৪০১ (১৯৯৫)
রহমান, এ., "মহিলাদের প্রজননগত অধিকারে সরকারের দায়বদ্ধতা" ৬৯টি সেন্ট জনস আইন পর্যালোচনা ২০৩ (১৯৯৫).
রহমান, এ, "ভারতে ধর্মীয় অধিকার বনাম নারী অধিকার: আন্তর্জাতিক মানবাধিকার আইন এর একটি পরীক্ষামূলক ঘটনা," ২৮ কলাম্বিয়া জার্নাল এর বহুজাতিক আইন ৪৭২ (১৯৯০) ।